Christophe Soglo
<s>Christophe Soglo (Abomey, 28. lipnja 1909. – Cotonou, 7. listopada 1983.) bio je beninski vojni časnik i politčki vođa, aktivan i utjecajan u turbulentnom periodu dahomejske historije tokom 60-ih godina, kada je vojska često bila kontrola zlouporabi moći od strane civilnih vlastodržaca.</s>

<s>Rodio se 1909. godine u Abomeyju, koji je tada pripadao Francuskoj Zapadnoj Africi.</s><s>Priključio se francuskoj vojsci te je služio u Indokini; u tom se periodu vjenčao s Francuskinjom.</s><s>Nakon što je Dahomej stekao nezavisnost 1960. godine, Soglo je dobio čin pukovnika i postao šef glavnog štaba u mandatu Huberta Mage, s kojim je bio dobar prijatelj.</s><s>Međutim, nezadovoljstvo Maginom vlasti koje je kulminiralo velikim neredima potaklo je Sogloa da 28. listopada 1963. godine izvrši državni udar kako bi spriječio građanski rat.</s><s>Soglo je prisilio Magu da potpiše ostavku, a onda formirao Privremenu vojnu vladu sa sobom na čelu; Maga, kao i dva ostala ključna aktera tadašnje dahomejske politike (Sourou-Migan Apithy i Justin Ahomadégbé-Tomêtin) postali su ministri u toj vladi.</s><s>Soglo nije imao trajnih političkih ambicija u tom trenutku i osnovni mu je cilj bio stabilizirati zemlju; u tu je svrhu raspustio Narodnu skupštinu, suspendirao ustav, zabranio političke stranke i prosvjede.</s><s>Formirao je komisiju za istraživanje malverzacija Magine administracije, ali i Mage osobno, kojega je na koncu optužio i za planiranje atentata; Maga je isprva osuđen na kućni pritvor, a onda oslobođen, ali nakon te je presude pobjegao u Pariz.</s>

<s>Stabiliziravši situaciju, Soglo je sišao s vlasti 25. siječnja 1964. godine, nakon čega je Sourou-Migan Apithy kao predsjednik ponovo uspostavio civilnu vlast.</s><s>Međutim, Apithy i ostali političari su se počeli aktivno prepirati oko državne politike, što je dovelo do nove nestabilnosti.</s><s>Nakon što je opetovano poticao suprostavljene političke frakcije na dijalog, Soglo je, shvativši da takav pristup neće uroditi plotom, u studenom 1965. izveo novi državni udar i ponovo došao na čelo Dahomeja.</s><s>Ovoga puta se imenovao predsjednikom te je preuzeo vlast na duži vremenski period.</s>

<s>Nakon gotovo dvije godine na vlasti, Soglo je u prosincu 1967. godine i sam svrgnut od strane skupine mlađih časnika, među kojima su bili Jean-Baptiste Hachème, Maurice Kouandété i Alphonse Alley.</s><s>Nakon toga, Soglo se trajno povukao iz politike.</s><s>Preminuo je 1983. godine u Cotonouu.</s>

<s>Beninski političari
Beninski oficiri
Predsjednici Benina
Premijeri Benina
Pučisti</s>

